
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2008. gada 29. septembra noteikumos Nr. 803 "Darba aizsardzības prasības, saskaroties ar kancerogēnām vielām darba vietās"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Noteikumu projekts izstrādāts, lai pārņemtu Eiropas Parlamenta un Padomes 2024. gada 13. marta Direktīvas 2024/869, ar ko groza Eiropas parlamenta un Padomes Direktīvu 2004/37/EK un Padomes Direktīvu 98/24/EK attiecībā uz svina un tā neorganisko savienojumu un diizocianāta robežvērtībām (turpmāk – direktīva 2024/869) prasības. 
1.2. Mērķis
Mērķa apraksts
Noteikumu projekta mērķis ir precizēt arodekspozīcijas robežvērtību un bioloģiskās ekspozīcijas robežvērtības svinam un tā neorganiskajiem savienojumiem atbilstoši direktīvai 2024/869, lai nodrošinātu lielāku nodarbināto veselības aizsardzību.
Spēkā stāšanās termiņš
09.04.2026.
Pamatojums
Direktīva 2024/869
1.3. Pašreizējā situācija, problēmas un risinājumi
Pašreizējā situācija
Darba aizsardzības prasības darbā ar ķīmiskām vielām reglamentē Ministru kabineta 2007. gada 15. maija noteikumi Nr. 325 „Darba aizsardzības prasības saskarē ar ķīmiskajām vielām darba vietās” (turpmāk - noteikumi Nr. 325) un darbā ar kancerogēnām vielām - reglamentē Ministru kabineta 2008. gada 29. septembra noteikumi Nr. 803 „Darba aizsardzības prasības, saskaroties ar kancerogēnām vielām darba vietās” (turpmāk – noteikumi Nr. 803).
Minētajos noteikumos ir iekļautas prasības, konkrētas vielas un to arodekspozīcijas robežvērtības (turpmāk - AER), kas pamatā izriet no Eiropas Savienības regulējuma.
Zinātniskā komiteja jautājumos par ķīmisku vielu iedarbības robežlielumiem darbavietā (Scientific Committee on Occupational Exposure Limits (turpmāk - SCOEL) ņemot vērā jaunākos zinātniskos pētījumus un atklājumus par ķīmisko vielu ietekmi uz nodarbināto veselību un audzēju attīstību, nosaka jaunas vielas vai maina jau noteikto vielu AER. Attiecīgi pēc SCOEL ieteikuma regulāri notiek ķīmisko vielu un kancerogēno vielu sarakstu papildināšana un aktualizēšana, kā arī noteikto robežvērtību pārskatīšana. Aktualizētās prasības tiek iekļautas Eiropas Savienības direktīvās, kas ir jāpārņem arī nacionālajos normatīvajos aktos. 
Direktīva 2024/869 pamatā groza prasības, kas attiecināmas uz AER, kas pārņemamas noteikumu Nr. 325 un noteikumu Nr. 803 grozījumos. Attiecīgi jāprecizē abu noteikumu pielikumi, kuros noteiktas AER un bioloģiskās ekspozīcijas vērtības, kā arī jānodrošina atsauce uz direktīvu 2024/869 (noteikumu projekta 1.3. apakšpunkts).  
Problēmas un risinājumi
Problēmas apraksts
Svins un tā neorganiskie savienojumi ir viena no galvenajām darba vidē sastopamajām reproduktīvajai sistēmai toksiskajām vielām, kas var negatīvi ietekmēt gan auglību, gan embriju attīstību, un tā atbilst kritērijiem, lai vielu klasificētu par 1.A kategorijas toksisku reproduktīvajai sistēmai saskaņā ar Eiropas Parlamenta un Padomes Regulu (EK) Nr. 1272/2008.
Zinātniski nav iespējams noteikt līmeni, zem kura pakļautība svina un tā neorganisko savienojumu iedarbībai būtu droša nodarbinātu reproduktīvā vecuma sieviešu pēcnācēju attīstībai. Tāpēc attiecībā uz svinu un tā neorganiskajiem savienojumiem būtu jāievieš apzīmējums “reproduktīvajai sistēmai toksiska viela bez robežvērtības”, un darba devējiem būtu jānodrošina, ka nodarbināto arodekspozīcija svinam un tā neorganiskajiem savienojumiem tiek samazināta līdz zemākajam līmenim, kas tehniski ir iespējams.
Noteikumu Nr.803 1. pielikumā svinam un tā neorganiskajiem savienojumiem ir noteikta robežvērtība, kura ir jāmaina, lai nodrošinātu atbilstību direktīvā 2024/869 noteiktajam. Vienlaikus noteikumu Nr.803 3. pielikumā "Bioloģiskās ekspozīcijas rādītāji" ir noteiktas vērtības svinam un tā neorganiskajiem savienojumiem, kuras arī nepieciešams precizēt atbilstoši direktīvā 2024/869 noteiktajam, kā arī, lai nodrošinātu nodarbināto veselības aizsardzību.
Risinājuma apraksts
Ņemot vērā izmaiņas Direktīvā 2024/869, noteikumu projekts paredz izmaiņas svina un tā neorganisko savienojumu AER (0,03 mg/m3), piezīmēs uzsverot, ka viela ir reproduktīvajai sistēmai toksiska bez robežvērtības, kas nozīmē, ka tā pie jebkuras ekspozīcijas atstāj ietekmi un cilvēka reproduktīvo veselību. Vienlaikus tiek precizēta bioloģiskās ekspozīcijas vērtība, kura paredzēti arī pārejas periodi. Jāatzīmē, ka pašreizējā vērtība saskan ar pāreja perioda vērtību, bet tā kā direktīva nosaka specifiskas prasības attiecībā uz reproduktīvo vecumu un saskari ar svinu darbā līdz šo noteikumu spēkā stāšanās brīdim, tad precizēts noteikumu 3. pielikums. Proti, līdz 2028. gada 31. decembrim saistoša bioloģiskās ekspozīcijas rādītājs ir 30 μg Pb/100 ml asiņu, bet no 2029. gada 1. janvāra vērtība būs 15 μg Pb/100 ml asiņu (noteikumu projekta 1.2., 1.4., 1.6. apakšpunkts).

Vienlaikus noteikumu projekts paredz precizēt gan kancerogēnu definējumu, kur noteikta sasaiste ar vielām, maisījumiem un darba procesiem, kas noteikti noteikumu Nr.803 2.pielikumā, gan arī darba procesiem, kuros izdalās 2.pielikumā minētie kancerogēni (šo noteikumu izpratnē - kancerogēnas, mutagēnas un reproduktīvajai sistēmai toksiskas vielas). Vienlaikus precizēts arī 2.pielikuma nosaukums "Vielas, maisījumi un procesi (darbi), kuros iespējama saskare ar kancerogēniem (noteikumu projekta 1.1. un 1.5. apakšpunkts).
Noteikumu projekts ietver arī Informatīvās atsauces uz direktīvu 2024/869 iekļaušanu (noteikumu projekta 1.3. apakšpunkts). 
Problēmas apraksts
Noteikumu Nr. 803 1. pielikumā noteikta AER azbestam, kas arī klasificējams kā kancerogēna viela. Darbu ar azbestu regulē Ministru kabineta 2004. gada 12. oktobra noteikumi Nr. 852 "Darba aizsardzības prasības darbā ar azbestu", kuros arī ir noteikta azbesta AER un noteikumi ir 2025. gada nogalē tika aktualizēti pamatojoties uz jaunākajiem zinātniskajiem pētījumiem, mainīta arī AER azbestam, kā arī noteikti pārejas periodi. Nepieciešams novērst normu dublēšanos divos normatīvajos aktos.
Risinājuma apraksts
Lai novērstu normu dublēšanos divos normatīvajos aktos, noteikumu projekts paredz dzēst AER vērtību no noteikumu Nr. 803 1. pielikuma. (noteikumu projekta 1.4. apakšpunkts)
Vienlaikus attiecībā uz 1.pielikumu jāatzīmē, ka ņemot vērā tiesību aktu portāla tehnisko iespēju ierobežojumus attiecībā uz grozījumu veikšanu pielikumā, kas nav strukturēts pielikums, noteikumu Nr. 803 1. pielikums tiks izteikts jaunā redakcijā (noteikumu projekta 1.4. apakšpunkts).
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Eiropas Sociālā fonda līdzfinansētā projekta “Darba tiesisko attiecību un darba drošības sistēmas uzraudzības pilnveidošana” ietvaros veikts pētījums „Darba apstākļi un riski Latvijā 2019.-2021.” ar mērķi noskaidrot darba aizsardzības situāciju un normatīvo aktu prasību ievērošanu uzņēmumos. (pētījuma rezultāti pieejami Valsts darba inspekcijas tīmekļa vietnē https://ppdb.mk.gov.lv/datubaze/darba-apstakli-un-riski-latvija-2019-2021/ ).
Darba devēju aptaujā 23,7% darba devēju norāda, ka uzņēmumā darbinieki kaut kādā mērā ir pakļauti ķīmisku vielu iedarbības riskam (izgarojumi, dūmi, putekļu vai bīstamu ķīmisku vielu ieelpošana, uzsūkšanās caur ādu) (10,7% -visi darbinieki, 3,0% - vairāk kā puse, 4,3% - puse darbinieku un 9,3%, - mazāk par pusi darbinieku).
14,0% darba devēju norādīja, ka viņu uzņēmumā nodarbinātie kaut kādā mērā ir pakļauti tādu ķīmisko vielu iedarbībai, kas uzsūcas caur ādu, 14,2% vielām, kurām piemīt alergēnas īpašības.
Attiecībā uz darba ņēmēju aptaujas rezultāti parāda, ka izgarojumiem, dūmiem, putekļu vai bīstamo vielu ieelpošanai kaut kādā mērā pakļauti 28,6% (visu darba dienas laiku pakļauti – 2,2%, gandrīz visu dienu – 2,4%, ¾ no darba laika – 1,8%, pusi no darba laika – 4,6%. Ķīmisko vielu uzsūkšanās caur ādu riskam visu darba dienu pakļauts 0,3% darbinieku, vielām ar alerģiskām īpašībām – visu dienu -1,2%. Ķīmiskajām un bioloģiskajām vielām, kas izraisa ļaundabīgu audzēju, visu dienu pakļauti 0,5%, 50% no darba laika pakļauti 0,8% darba ņēmēju.
Savukārt attiecībā uz ķīmisku vielu iedarbību, kurām piemīt kancerogēnas īpašības 2022. gada pētījumā pārliecinoši lielākā darba devēju daļa (96,7%) norādījusi, ka viņu uzņēmumos nodarbinātie nav tām pakļauti, bet 7,4% nodarbināto atzīmēja, ka šādām vielām pakļauti kaut kādā mērā.
        Saskaņā ar Valsts darba inspekcijas datiem, analizējot datus pēc arodslimības izraisītājfaktora, redzams, ka 2019. gadā 14 gadījumos, 2020. gadā - 5, bet 2021. gadā - 3 ķīmiskais faktors ir izraisījis arodslimību. 2022.-2024. gadā nav bijuši šādi gadījumi, kas gan varētu būt saistīts ar darba vides izmaiņām un veselības traucējumu risināšanu atsevišķi no arodslimību diagnostikas procesa, kā arī to, ka šādas saiknes noteikšana ir visai sarežģīta.
         Latvijā nav pieejami dati par audzēju gadījumiem, kas attīstījušies nodarbinātajiem strādājot ar konkrētām kancerogēnām vielām, jo šādu datu sakarības netiek noteiktas un analizētas. Arodslimību ārstu komisija, nosakot darba vides riska faktoru saistību ar veselības traucējumiem, nosaka arodslimības pēc izraisītājfaktora.
        Valsts darba inspekcija, veicot tematiskās pārbaudes uzņēmumos, secinājusi, ka liela daļa darba devēju neapzinās riskus, ko darba vidē rada ķīmisko vielu lietošana. Līdz ar to arī ķīmisko vielu radītie riski netiek atbilstoši novērsti vai mazināti.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
nodarbinātie
Ietekmes apraksts
Ņemot vērā, ka noteikumu projekts kopā ar izmaiņām darba aizsardzības prasībās, saskaroties ar kancerogēnām vielām vērsts uz nodarbināto veselības aizsardzību, paredzams, ka uzlabosies šo nodarbināto zināšanas par ķīmiskām un kancerogēnām vielām, īpaši attiecībā uz diizocianātiem un svinu, un tiks nodrošināta labāka veselības aizsardzība.
Īpaša uzmanība pievēršama nodarbinātajiem reproduktīvajā vecumā, kas darbā var tikt pakļauti svinam, īpaši sievietēm, kam jāveic veselības uzraudzība un jāpārbauda svina līmenis asinīs.
Juridiskās personas
visi uzņēmumi
Ietekmes apraksts
Noteikumu projekts attiecināms uz visām nozarēm, kurās iespējama saskare ar kancerogēnām, mutagēnām un reproduktīvai sistēmai toksiskām vielām. 
Attiecīgi jāveic iespējamie pasākumi risku novēršanai (t.sk. ventilācijas sistēmu pielāgošana, darba aprīkojuma uzlabošana, elpošanas ceļu aizsardzības līdzekļi). Lai pārliecinātos par riska faktora ekspozīciju darba vides gaisā vai par veikto darba aizsardzības pasākumu efektivitāti, darba devējiem potenciāli būs jāveic mērījumi darba vides gaisā. 
Vienlaikus attiecībā uz noteikumos noteikto par biomonitoringa veikšanu nodarbinātajiem, kas saskaras ar svinu, jāatzīmē, ka pēdējos gados svins darba vidē ir sastopams aizvien mazāk, tomēr saskare ar svinu iespējama, veicot ēku renovācijas un restaurācijas, kā arī kuģu remonta darbus, munīcijas ražotnēs un šautuvēs.
Nozare
Lauksaimniecība, mežsaimniecība un zivsaimniecība, Transports un uzglabāšana, Informācijas un komunikācijas pakalpojumi
Nozaru ietekmes apraksts
Veicot ēku renovācijas un restaurācijas, kā arī kuģu remonta darbus, munīcijas ražotnēs un šautuvēs nodarbinātajiem ir saskare ar svinu. Enerģētikas un telekomunikāciju jomās nodarbinātie, kuri veic kabeļu nomaiņu un remontu, var būt pakļauti svina ietekmei, jo kabeļi var būt apvalkoti ar svinu. Arī metāllūžņu pieņemšanas un uzpirkšanas vietās nodarbinātajiem varētu būt saskare ar smagajiem metāliem, tai skaitā svinu. Iespējama saskare ar svinu būtu nodarbinātajiem, kas tiktu nodarbināti pie akumulatoru pārstrādes, ņemot vērā to, ka šāda joma Latvijā tiek attīstīta.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Noteikumu projekts tiek vienlaikus virzīts kopā ar noteikumu Nr.325 grozījumiem (25-TA-3086), lai pārņemtu Direktīvas 2024/869 prasības, jo grozījumi abos projektos ir cieši saistīti. 
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
2024/869
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 13. marta Direktīvas 2024/869, ar ko groza Eiropas parlamenta un Padomes Direktīvu 2004/37/EK un Padomes Direktīvu 98/24/EK attiecībā uz svina un tā neorganisko savienojumu un diizocianāta robežvērtībām
Apraksts
Atbilstība Direktīvai 2024/869 norādīta aizpildot 5.4.sadaļu
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2024. gada 13. marta Direktīvas 2024/869, ar ko groza Eiropas parlamenta un Padomes Direktīvu 2004/37/EK un Padomes Direktīvu 98/24/EK attiecībā uz svina un tā neorganisko savienojumu un diizocianāta robežvērtībām

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1.pants
	Noteikumu projekts 2025-TA-3086
	Pārņemtas pilnībā
	Noteikumu projekts neparedz stingrākas prasības

	2.panta 1.punkts
	Noteikumu projekta 1.1. apakšpunkts
	Pārņemtas pilnībā
	Noteikumu projekts neparedz stingrākas prasības

	2.panta 2.punkts
	Normatīvajos aktos nav jāpārņem, jo nosaka pienākumus Eiropas Komisijai. 
	-
	-

	2.panta 3.punkts
	Noteikumu projekta 1.2., 1.4., 1.5., 1.6. apakšpunkts
	Pārņemtas pilnībā
	Noteikumu projekts neparedz stingrākas prasības

	3.pants
	Noteikumu projekta 1.3. apakšpunkts un 2.punkts
	Pārņemtas pilnībā
	Noteikumu projekts neparedz stingrākas prasības

	4.pants
	Normatīvajos aktos nav jāpārņem
	-
	-

	5.pants
	Normatīvajos aktos nav jāpārņem
	-
	-

	Direktīvas II pielikuma 1.punkts
	Noteikumu projekta 1.5. apakšpunkts
	Pārņemtas pilnībā
	Noteikumu projekts neparedz stingrākas prasības

	Direktīvas II pielikuma 2.punkts
	Noteikumu projekta 1.4. apakšpunkts
	Pārņemtas pilnībā
	Noteikumu projekts neparedz stingrākas prasības

	Direktīvas II pielikuma 3.punkts
	Noteikumu projekta 1.6. apakšpunkts
	Pārņemtas pilnībā
	Noteikumu projekts neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Labklājības ministrija, lai nodrošinātu direktīvas Nr. 2024/869 pārņemšanu, pēc noteikumu grozījumu pieņemšanas ievietos informāciju Eiropas Savienības tiesību aktu pārņemšanas un ieviešanas kontroles informācijas sistēmā (ESTAPIKS).


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Rīgas Stradiņa universitātes aģentūra "Darba drošības un vides veselības institūts"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Informācija par pieņemto direktīvu 2024/869 un paredzētajiem grozījumiem tika izsūtīta sociālajiem partneriem (Latvijas Brīvo arodbiedrību savienībai un Latvijas Darba devēju konfederācijai), kā arī publicēta tīmekļa vietnē www.stradavesels.lv. Vienlaikus darba aizsardzības jomas speciālistu semināros dalībnieki tika informēti par plānotajām izmaiņām.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts darba inspekcija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Projekts nepaplašina un nesašaurina Valsts darba inspekcijas funkcijas, jo jau šobrīd Valsts darba inspekcija veic kontroli un uzraudzību darba aizsardzības jomā, tajā skaitā arī darba aizsardzības prasību izpildi darba vietās, kur iespējama saskare ar ķīmiskām un kancerogēnām vielām. Nenoliedzami būs jāņem vērā normatīvā regulējuma izmaiņas un jāpielāgo arī inspektoru apmācības, kas iekļaujas apmācību organizēšanā, aktualizēšanā un neietekmē administratīvās izmaksas.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Noteikumu projektam ir pozitīva ietekme uz sabiedrības veselību, īpaši uz to nodarbināto, kas darba vidē saskaras ar svinu un tā neorganiskajiem savienojumiem, kas var ietekmēt reproduktīvo veselību. Īpaša uzmanība tiks pievērsta veselības uzraudzībai, lai sekotu līdzi svina daudzumam asinīs un nepieļautu normu pārsniegšanu.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

